AFNOR - NF EN 3831 - Aerospace series - Inserts, thickwall, self-locking, MJ threads, in heat resisting steel FE-PM3801 (17-4PH), MoS2 coated | Engineering360
AFNOR - NF EN 3831 Javier Hernandez | Roster Con Javier Hernandez | Roster Con
How to meet Javier Hernandez?
No upcoming events with Javier Hernandez
luctus lectus ultricies Nullam venenatis ante. id Daders, mededaders, medepligtiges, begunstigdes van misdaad - Jy en die RegJy en die Reg
Tuis › Artikels › Daders, mededaders, medepligtiges, begunstigdes van misdaad
Daders, mededaders, medepligtiges, begunstigdes van misdaad
Dinsdag | 04 Februarie | 2020
Daar word dikwels misdade gepleeg waarby verskeie persone betrokke is, van die persoon wat die misdaad werklik pleeg tot die persoon wat dit beplan en diegene wat behulpsaam was om dit weg te steek. Word al hierdie persone gestraf? Of slegs die persoon wat die werklike daad pleeg?
In ons reg word daar onderskei tussen drie groepe mense wat by misdaad betrokke kan wees, naamlik die dader, die mededaders (medepligtiges) en die begunstigdes.
Die eersgenoemde twee groepe, nl. die daders en die medepligtiges, kan ook gesamentlik beskryf word as die deelnemers. Hulle neem deel aan die misdaad. Óf hulle pleeg die misdaad self óf hulle is aktief betrokke by die bevordering van die misdaad terwyl dit gepleeg word. Die een persoon beroof byvoorbeeld die bank en die ander persoon bestuur die wegkomkar.
ʼn Dader is iemand wat deur sy handeling, gesindheid en persoonlike eienskappe binne die raamwerk van ʼn misdaadbeskrywing val. Om te bepaal of iemand ʼn dader is, moet daar eerstens na die omskrywing van die misdaad in die spesifieke geval gekyk word. ʼn Dader by die misdaad moord moet byvoorbeeld die wederregtelike opsetlike oorsaak van die dood van ʼn ander wees. Tweedens moet die persoon deur sy handeling, gesindheid en alles wat hy gedoen het aan die omskrywing van ʼn dader voldoen.
In ons reg word daar ook onderskei tussen middellikke en regstreekse daders. ʼn Middelikke dader is iemand wat deur middel van iemand anders ʼn misdaad pleeg, byvoorbeeld X huur vir Z om vir Y te gaan vermoor. X is dan die middellikke dader. Z, wat die sneller trek, is die regstreekse dader.
ʼn Medepligtige is iemand wat nie deur sy handeling of in sy persoonlike hoedanigheid beantwoord aan die misdaadomskrywing nie, maar nogtans die pleeg van die misdaad wederregtelik en opsetlik bevorder. Hy vereenselwig hom bewustelik met die pleeg van die misdaad. Hy is die dader en die mededader behulpsaam, of hy voorsien hulle van raad en/of inligting en/of middele of die geleentheid om die misdaad moontlik of makliker te maak.
Dit is dus duidelik dat sowel die dader as die medepligtige voor die pleeg van die misdaad die pleeg daarvan bevorder.
Die volgende groep is die begunstigdes. Die begunstigde is nie die deelnemer nie omdat hy in geen opsig die misdaadpleging bevorder nie. Die begunstigde is die persoon wat die dader en die medepligtige met die misdaad help wanneer dit reeds gepleeg is, om aanspreeklikheid te ontduik. Dit is byvoorbeeld die persoon wat die moordenaar nadat die moord reeds gepleeg is, help om van die liggaam ontslae te raak of die persoon wat die gesteelde goedere vir die dader in sy huis berg. Die begunstigde kom eers in die prentjie nadat die misdaad reeds gepleeg is.
Indien ʼn persoon reeds voor die pleeg van ʼn misdaad met die dader ooreengekom het om hom te help, word dié persoon ʼn medepligtigde. Iemand het byvoorbeeld voor die misdaad reeds ooreengekom om die gesteelde goedere te berg. Hy is dan nie ʼn begunstigde nie, maar hy word dan ʼn mededader.
Op die ou end word al bogenoemde persone skuldig bevind aan dieselfde misdaad, of hulle nou daders, mededaders of die begunstigdes was. Die straf kan ook aansienlik wees al het die persoon nie self die misdaad gepleeg nie, maar gehelp daarmee. Die persone wat agter die beplanning van die hele misdaad sit, sal natuurlik die swaarste straf kry al het hulle dit nie self gedoen nie.